
Abstract: In the contemporary, there is a symbiosis between information, technology, computing and 
communication, which leads to the amplification of those forms and processes of action that are extremely difficult 
or even impossible to intuition by the enemy. Surprisingly, it contributes decisively to the outcome of military 
actions, determining, as the case may be, victory or defeat and, consequently, an important prerequisite for 
success. 

In the latest military conflicts, the moment of triggering the action was made public a few days or months before. 
Warnings given by the highest structures in the geopolitical and geostrategic context have removed the temporal 
nature of avoiding surprise. In strategic offensive operations, the realization of the surprise was accomplished 
plenary, giving its own actions maximum efficiency through all four components of the strategic surprise: 


technological, informational, conceptual and operational-action. 

1. Introducere 

Din cauza multitudinii valențelor ce i-au 
fost atribuite, principiul surprinderii este un 
concept greu de abordat de către teoreticienii 
acestui domeniu al luptei armate. 
Ambiguitatea şi complexitatea  surprinderii 
este redată analitic şi de ceea ce îi stă la 
bază — imprevizibilul. Măsurile de evitare a 
surprinderii sunt greu de clarificat şi detaliat, 
deoarece spațiul actual de luptă este 
nemărginit şi implică o multitudine de actori 
necunoscuți. 

În urma analizei confruntărilor militare, se 
consideră că surprinderea constituie un 
principiu de bază al luptei armate. Abordarea 
teoretică generală a principiului surprinderii 
implică numeroase dificultăţi, din cauza 
complexităţii realizării surprinderii. Dificultatea 
este determinată de faptul că surprinderea nu 
poate fi concepută decât în strânsă legătură 


cu ceea ce se remarcă a fi imprevizibil, o 
sferă variată de fenomene neașteptate, care 
se adresează psihicului uman, în principal. 
Lupta armată, ca element de referinţă al artei 
militare, implică în definirea şi analiza 
surprinderii la nivelul strategic al artei 
războiului, cel puţin patru perspective, ce se 
regăsesc în figura de mai jos: tehnologică, 
informaţională, conceptuală și operațional- 


acţională. 

Figura nr. 1: Componentele surprinderii strategice! 

2. Componenta tehnologică 

Acţiunile de luptă contemporane reliefează 
tot mai mult dimensiunea reală a tehnologiei 
militare în obţinerea succesului la toate 
nivelurile artei militare. S-a demonstrat că în 
ultimele conflicte militare de mare amploare şi 
intensitate, surprinderea tehnologică, 
sublimat al inteligenţei umane, a avut un rol 
decisiv. Tehnologia revoluţionează indubitabil 
strategia şi tactica, impunând noi concepte, 
norme şi reguli de angajare. 

Analiza surprinderii strategice prin prisma 
tehnologiilor militare poate fi realizată într-un 
mod lizibil, prin utilizarea exemplelor din 
istoria umanităţii. Imprevizibilele provocări 
tehnologice oferă fenomenului război o 
fizionomie şi un conţinut inovator. În oricare 
confruntare militară, introducerea de noi 
categorii de armament, de noi arme, de noi 
muniții determină surprinderea adversarului 
prin reacţia insuficientă sau chiar prin lipsa ei. 
Tehnologia are impact direct asupra 
surprinderii strategice prin creşterea eficienței 
fortelor proprii, comprimarea timpului strategic 
şi dilatarea spatiului de luptă. 

Cele două mari conflagrații mondiale au 
accentuat procesul de tehnologizare, 
comprimând timpul strategic al operațiilor. 
Motorul în doi şi patru timpi, telefonul, motorul 
pe benzină sau cu inducţie, mitraliera 
automată, antena radioelectrică, zeppelinul, 
produsele toxice pe câmpul de luptă, tancul, 
sonarul, radarul, elicopterul pilotabil, avionul 
cu reacţie, rachetele balistice şi de croazieră, 
dirijarea rachetelor au fost printre cele mai 
importante descoperiri și invenţii în cele două 
războaie mondiale. 

În Primul Război Mondial s-au întrebuințat 
automobilele, camioanele şi blindatele, de 
asemenea, s-au folosit pentru trecerea 
cursurilor de apă, podurile. Submarinele au 
deschis mediul submersibil, avionul a 
adăugat o nouă dimensiune spaţiului de luptă 
iar tancul a revitalizat operaţia ofensivă. 
Binomul tanc-avion începea să se contureze, 
fiind văzută de mulţi teoreticieni ca viitorul 
războiului. 

Al Doilea Război Mondial a reprezentat cel 
mai înalt punct al evoluţiei tehnologice din 
cadrul confruntărilor armate. Folosirea 
trinomului: avion-tanc-comunicații de către 
Germania nazistă a surprins întreaga 
umanitate prin viteza și efectele lor. 
Descoperirea fuziunii nucleare de către 


fizicianul Julius Robert Oppenheimer a 
condus ca tocmai inamicii acestora, adică 
Statele Unite ale Americii, să ofere cel mai 
edificator exemplu de surprindere tehnologică 
totală din întreaga istorie a umanităţii, bomba 
atomică. Armele nucleare folosite împotriva 
Japoniei, asupra oraşelor Hiroshima şi 
Nagasaki au produs un dezechilibru 
tehnologic şi operational brusc şi major, 
determinând eficientizarea absolută a legii 
raportului de forțe şi comprimarea maximă a 
timpului strategic. 

În zilele de astăzi, sistemele tehnice pentru 
comanda şi controlul forţelor şi pentru 
utilizarea, în timp real, a sistemelor de 
senzori, cu scopul de a eficientiza sistemele 
de arme ce acţionează în spaţiul cosmic, 
electronic, informatic şi cele arhicunoscute — 
terestru, aerian şi naval — au fost determinate 
de tehnologiile de comunicaţii high-tech, 
puterea uluitoare a calculatoarelor, hărţile 
digitale și apariţia echipamentelor C5ISR. 


3. Componenta informaţională 

Componenta informaţională a surprinderii 
strategice se manifestă pe două paliere de 
referinţă, ilustrate în figura de mai jos. Astfel, 
„obținerea informațiilor cu caracter veridic şi 
oportun, referitoare la potenţialul şi intenţiile 
reale ale viitorului adversar şi dezinformarea 
şi inducerea în eroare permanentă şi 


eficientă, a comandamentului strategic al 
adversarului”?. 


Figura nr. 2: Palierele de referință ale componentei 
informaţionale a surprinderii 


Se consideră că nu doar folosirea în masă 
a sistemelor de lovire care îl neutralizează pe 
inamic prin puterea de foc conduce spre o 
victorie, ci şi o cercetare eficace a spaţiului 

inamic, care să furnizeze informaţii despre 
obiectivele şi forţele împotriva cărora 
urmează să fie întrebuințate. Cercetarea a 
cunoscut noi valenţe, simultan cu procesul de 
tehnologizare actual, comandamentele 
putând să localizeze, instantaneu şi în timp 
real, diferite obiective şi modul în care 
inamicul va acţiona. 

Surprinderea informaţională constituie un 
important „avantaj în viitorul războiului dacă 
una dintre formațiunile de luptă deţine cele 
trei trepte informaţionale: superioritatea 
informaţională, dominaţia informaţională şi 
supremaţia informaţională”. Cercetarea 
terestră şi aeriană reprezintă pilonul principal 
în obţinerea informaţiilor şi cunoaşterea 
temeinică a inamicului. Aceasta contribuie la 
realizarea principiului  surprinderii prin 
culegerea, analizarea şi exploatarea 
informaţiilor despre inamic, spaţiul de luptă, 
condiţii meteorologice, resurse materiale, 
precum şi prin descoperirea poziţiilor 
armamentului şi tehnicii și determinarea 
coordonatelor obiectivelor. 

Cea de a doua referinţă a componentei 
informaţionale specifică surprinderii strategice 
o constituie dezinformarea inamicului. Este 
binecunoscut faptul că dezinformarea 
cuprinde un ansamblu de măsuri şi acţiuni cu 
caracter politico-diplomaitic, militar, 
economico-financiar desfășurate să inducă în 
eroare, să înşele inamicul asupra planurilor 
proprii de acţiune şi scopurilor strategice, 
operative şi tactice. Elaborarea acţiunilor de 
dezinformare se face de către specialişti, pe 
când execuția se realizează de către 
structurile de informaţii, cercetare, 
contraspionaj și psihologice. Măsurile prin 
care se execută dezinformarea sunt 
numeroase şi implică creativitatea şi 
imaginația personalului care le elaborează, 
dar trebuie luat în calcul şi riscul la care se 
expun structurile de informații în cazul 
descoperirii acestora. 

Unele măsuri de dezinformare în domeniul 
militar pot viza: pregătirea comandamentelor 
şi forţelor pentru acţiunile militare, sub 
pretextul unor exerciţii întrunite sau a testării 
unui nou concept, deplasarea unităţilor înspre 
graniţe şi sectoarele dispuse strategic, 
mobilizarea generală a trupelor, constituirea 
unei unităţi de rezervişti, folosirea unor zile în 
care securitatea şi vigilenta statului sunt 
reduse. Dezinformarea prin mass-media este 


cea mai frecvent folosită în conflictele militare 
contemporane prin: difuzarea unor informaţii 
eronate privind unele activităţi politico- 
militare, transmiterea de declaraţii false ale 
unor personalităţi importante, transmiterea 
unor informaţii prin care inamicul să fie 
derutat. 

Dezinformarea, alături de informatiile 
rezultate din cercetarea inamicului, a devenit 
o cale importantă de realizare a surprinderii. 
Toate comandamentele trebuie să cunoască 
faptul că excesul de acţiuni de dezinformare 
se plăteşte pe termen mediu şi lung cu 
pierderea  credibilităţii. Informaţiile asupra 
modului de acţiune a inamicului, al spaţiului în 
care va avea loc confruntarea sunt, de 
asemenea, esenţiale în realizarea 
surprinderii. 


4. Componenta conceptuală 

Analiza  surprinderii strategice din 
perspectiva conceptuală este realizată prin 
superioritatea şi  ingeniozitatea ideii de 
manevră faţă de posibilităţile de contracarare 
ale adversarului şi se reflectă în planul 
operaţiei ofensive strategice. După cum 
afirma şi teoreticianul chinez Sun Tzu ll, 
„când concepi planul şi stabileşti etalonul de 
măsură, concentrează-te numai asupra a 
ceea ce este adecvat”. Concepţia operaţiei, 
fundamentată doctrinar şi bazată pe 
principiile luptei armate ale surprinderii şi 
inițiativei, asigură desfăşurarea eficientă şi 
oportună a mijloacelor şi forțelor 
corespunzător cu acţiunile de contracarare 
prevăzute de concepţia comandamentului 
inamic. 

Din această perspectivă, un exemplu 
concludent şi cu o eficienţă extraordinară, îl 
constituie conceptul folosit de Germania 
nazistă în prima jumătate a celui de-al Doilea 
Război Mondial, denumit blitzkrieg. Esenţa 
ideatică a acestui concept avea să fie 
îmbinarea principiilor concentrării efortului în 
locul decisiv şi la momentul oportun şi 
realizarea  surprinderii asupra obiectivelor 
politico-militare, economico-financiare, 
strategice de mare importanţă, prin angajarea 
simultană şi întrunită a acţiunilor aeroterestre, 
în întreg spaţiul tridimensional. Aceste acţiuni 


simultane  comprimă la maximum timpul 
strategic, determinând asupra 
comandamentului inamic insuficienţa 
capacităţii de a gestiona măsurile de 


COLOCVIU STRATEGIC NR. 9/2018 


4 


contracarare. Germania, după Primul Război 
Mondial, a conceput o nouă doctrină, în care 
flexibilitatea, viteza şi surprinderea stăteau la 
baza tuturor planurilor conceptuale de 
acţiune. Acest concept de „război fulger” a 
condus la ocuparea unor state importante şi 
întinse, cu o armată numeroasă, ca Polonia şi 
Franţa, în câteva zeci de zile. 

În contextul confruntărilor armate, 
superioritatea unui plan de acţiune faţă de 
altul va fi evidenţiată prin întrebuinţarea 
eficientă şi prin surprindere a forțelor şi 
mijloacelor, la un moment şi timp inedit, în 
care structura de conducere a inamicului nu 
se aşteaptă şi nu îi poate determina într-un 
timp util, consecințele asupra propriului 
dispozitiv strategic. Calitatea concepţiei este 
condiţionată de competențele profesionale 
ale cadrelor militare implicate în procesul de 
planificare operaţională. Comandantul cu o 
deosebită instruire şi pregătire este capabil să 
îşi asume un risc, să facă faţă condiţiilor 
neaşteptate, să realizeze surprinderea. 
Analiza teoriei artei militare a demonstrat că 
practica este cea mai bună metodă de 
exersare în întocmirea unor planuri de 
operaţii de excepţie, precedată de 
aprofundarea teoretică a modelelor strategice 
complexe şi urmată de perfecţionarea 
aplicativă a deprinderilor în cadrul exerciţiilor 
din teren. 

Un alt exemplu edificator al importanţei 
componentei conceptuale în realizarea 
surprinderii strategice îl constituie conceptul 
de „bătălie aeroterestră”, aplicat de către 
coaliția condusă de către Statelor Unite ale 
Americii împotriva Irakului din 2003. Operația 
„iraqi Freedom” a început printr-o serie de 
acţiuni, preponderant aeriene, planificate şi 
executate conform conceptului şoc şi groază. 
A urmat invazia propriu-zisă pe teritoriul 
statului irakian, prin folosirea simultană a 
acţiunilor întrunite aero-terestro-navale, pe 
mai multe direcţii şi pe întreaga adâncime a 
dispozitivului. Chiar dacă momentul 
declanşării atacului se cunoştea, surprinderea 
a constat în calitatea superioară a concepţiei 
şi întrebuinţarea unor noi sisteme de luptă. 

Calitatea superioară a planurilor de acţiune 
şi utilizarea principiilor surprinderii, iniţiativei 
şi libertăţii de acţiune asigură utilizarea cu 
succes a forţelor de tip întrunit şi interarme, 
simultan cu măsurile de siguranţă proprii şi de 


interdicţie a manevrelor de contracarare 
prevăzute de planul operaţional inamic. 


5. Componenta operaţional-acţională 

Componenta operaţional-acţională este un 
element esenţial al surprinderii strategice și „a 
determinat realizarea efectivă a scopului 
oricărei confruntări armate: obtinerea 
victoriei”. Caracterul irepetabil al acțiunilor 
militare şi inovaţia procedeelor şi tehnicilor de 
luptă, coordonarea acţiunilor dificile şi 
complexe de către comandamente a condus 
către obţinerea succesului, în mod implicit şi 
fără echivoc. 

Axa istorică a confruntărilor militare arată 
că, indiferent de nivelurile artei militare — 
strategic, operativ şi tactic, aplicarea oportună 
a  surprinderii  operaţional-acţională a 
determinat realizarea succesului scontat, 
chiar şi în cadrul unui raport de forte şi 
mijloace subunitar faţă de inamic. Din istoria 
autohtonă, majoritatea succeselor voievozilor 
români s-au datorat surprinderii operaţional- 
acţionale, aceştia învingând inamici net 
superiori, atât din punct de vedere cantitativ, 
cât și calitativ. 

Un exemplu concludent, care reliefează 
principiul  surprinderii  operaţional-acţională 
prin prisma cantităţii forţelor şi mijloacelor, îl 
constituie, din nou, prima fază a celei de-a 
doua confruntări din zona Golfului Persic, 
adică aceeaşi operaţie „Iraqi Freedom”, 2003. 
Dispozitivul coaliţiei a desfăşurat o ofensivă 
strategică, cu un caracter expediționar, 
întrunit şi  interame, într-o inferioritate 
numerică netă (raportul fiind de aproximativ 
%2), în care aplicarea conceptului de „bătălie 
aeroterestră” a condus, fără echivoc, la 
înfrângerea trupelor irakiene. Întrebuinţarea 
componentelor surprinderii strategice într-un 
mod armonios a determinat realizarea rapidă 
a obiectivelor politico-militare, fără pierderi 
colaterale şi materiale. 


Caracterul temporal, în realizarea 
surprinderii, influenţează deznodământul 
confruntărilor militare prin momentul 
declanşării acţiunilor, ocuparea spatiului 
favorabil, introducerea rezervelor şi a 
eşaloanelor următoare şi declanşarea 


loviturilor decisive. În acest fel, se evidenţiază 
faptul că utilizarea timpului într-o manieră 
eficientă contribuie semnificativ la maximizarea 
rezultatelor surprinderii strategice. 


COLOCVIU STRATEGIC NR. 9/2018 


Pregătirea minuțioasă a planurilor de 
acţiune, inteligenţa, experienţa şi deprinderile 
comandamentelor în conceperea şi 
abordarea celor mai surprinzătoare cursuri de 
acţiune proprii, cât și intuirea cursurilor 
probabile ale inamicului, cristalizează 
elementul esențial al surprinderii strategice, 
componenta acţională. 


6. Concluzii 

După cum afirma și Sun Tzu II, „caracterul 
imprevizibil al modurilor în care se poate 
purta un război înseamnă adaptabilitatea fără 
margini. Când atacurile surpriză sunt repetate 
de nenumărate ori, devin convenţionale. și 
pierd valoarea strategică". Imprevizibilitatea 
acțiunilor dispozitivelor operaţionale conduce 
implicit la surprinderea inamicului. 

Datorită faptului că principiile luptei armate 
sunt interdependente, pentru ca planul 
operaţiei să fie bine fundamentat și să 
asigure transpunerea sa în practică, în 
câmpul operaţional, este necesară corelaţia 
dintre acestea. Surprinderea ocupă un rol 
central în contextul analitic general al 
importanţei tuturor principiilor luptei armate, 
ea determinând principiile cu rol operațional- 
acționa! și fiind influenţată direct de altele. 

În literatura militară contemporană, se 
consideră că rolul și locul surprinderii în lupta 
armată la nivelul strategic, în condiţiile 
războiului modern, trebuie revăzute 
fundamental, având în vedere relația dintre 
componentele sale: tehnologică, 
informaţională, conceptuală și operațional- 
acţională. 

